CELEX: 62014TN0314
Language: hr
Date: 2014-04-29 00:00:00
Title: Predmet T-314/14: Tužba podnesena 29. travnja 2014. – Borde i Carbonium protiv Komisije

11.8.2014   
            
            
               HR
            
            
               Službeni list Europske unije
            
            
               C 261/24
            
         Tužba podnesena 29. travnja 2014. – Borde i Carbonium protiv Komisije
   (Predmet T-314/14)
   2014/C 261/46
   Jezik postupka: engleski
   
      Stranke
   
   
      Tužitelj: Alexandre Borde (Pariz, Francuska) i Carbonium (Pariz) (zastupnik: A. Herzberg, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluke tuženika od 19. i 20. veljače 2014. o otkazu angažmana prvotužitelja u pogledu programa evaluacije općeg GCCA (Global Climate Change Alliance – Globalnog saveza za borbu protiv klimatskih promjena i Intra-ACP GCCA (programa GCCA za afričke, karipske i pacifičke zemlje);
            
         
               —
            
            
               tuženiku naloži snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog zbog povrede bitnih postupovnih odredaba, uključujući pravo tužiteljâ na saslušanje i obvezu obrazlaganja odluka.
            
         
               2.
            
            
               Drugi tužbeni razlog zbog povrede Ugovora o Europskoj uniji, Povelje Europske unije o temeljnim pravima i Europske konvencije za zaštitu ljudskih prava i temeljnih sloboda, s obzirom na to da je tuženik povrijedio pravo tužiteljâ na pošteno, pravično i nearbitrarno postupanje, kao i pravo tužiteljâ na zaštitu ugleda.
            
         
               3.
            
            
               Treći tužbeni razlog prema kojem je tuženik pobijanom odlukom zlorabio svoje ovlasti.